Page:The Pocket Songster.djvu/11



O, are ye sleepin', Maggie?

O, are ye sleepin', Maggie?

Let me in, for loud the linn

Is roarin' o'er the warlock craigie!

an' rainy is the night,

No a starn in a' the carrie,

Lightnings gleam athwart the lift,

An' winds drive on wi' winter's fury

Fearfu' soughs the boor-tree bank,

The rifted wood roars wild an' drearie,

Loud the iron yett does clank,

An' cry o' howlets maks me eerie.

O, are ye sleepin', &c.

Aboon my breath I daurna speak,

For fear I rouse your waukrife daddie;

Cauld's the blast upon my cheek,

O rise, O rise, my bonnie lady.

O, are ye sleepin', &c.